Wendag > Forum > Religie > Boervolk > Boervolk Teologie: > Die Onbekende God
Thread: Die Onbekende God
29th August 2007, 19:25 #1
Ek het reeds uitgewys dat daar onderskeid is tussen die God van hemel en aarde en die God van Abraham.
Die God van Abraham is ook bekend as Jahweh vir die Israeliete en Allah vir die Islamiete.
Die Ou Testament skop sommer van die staanspoor af met twee teenstrydige skeppingsverhale. Die verhaal van Genesis 1 is die verhaal van God van hemel en aarde. Die tweede skeppingsverhaal begin in Genesis 2:4. Dit is die verhaal van die HERE, ook bekend as Jahweh en Allah.
Watter van die twee absoluut teenstrydige verhale in Genesis is die ware weergawe en watter een die vervalsing?
Ek plaas die gedeelte in my Bybel waar die eerste skeppingsverhaal eindig en die tweede skeppingsverhaal begin.
Let op dat die Skepper van hemel en aarde in die eerste verhaal na hulself as "ons" verwys en die man en vrou, beide na hulle beeld skape. Die Skepper se naam is God.
Neem ook kennis dat God die man en vrou seën en geen beperking plaas op wat hulle mag eet nie. In Genesis 1:29 gee die God van hemel en aarde al die plante aan die man en vrou as voedsel.
Die tweede verhaal begin in Genesis 2:4. Dit is die verhaal van die HERE ook bekend as Jahweh en Allah. Vers 17 van hierdie verhaal bots met God se verhaal, want nou is daar 'n beperking op watter vrugte geëet mag word.
In die verhaal van God is die man en vrou tesame geskape in vers 27, maar in die HERE se verhaal in Genesis 2, is die man eerste geskape en die vrou laaste. Hierdie teenstrydighede is onoorbrugbaar. Maar wees geduldig. Die bedrog eindig nie hier nie.
30th August 2007, 17:14 #2
Let nou op Genesis 2:17 in die HERE/Jahweh/Allah se verhaal.
Let nou op wat die slang van hierdie stelling sê in Genesis 3:4 van die HERE se verhaal.
Toe sê die slang vir die vrou: Julle sal gewis nie sterwe nie;
Adam het 930 jaar oud geword.
30th August 2007, 17:20 #3
Die verhaal van God, wat na Genesis 1:3 deur die verhaal an die HERE/Jahweh/Allah onderbreek is, word voortgesit in Genesis 5.
Let op vers 2 wat weereens die aard van die Skepper weergee.
Man en vrou het Hy hulle geskape en hulle geseën en hulle mens genoem, die dag toe hulle geskape is.
In die verhaal van God lees ons dat Adam seuns en dogters gehad het.
Die verhaal van die HERE het egter hierdie deel oorgeneem. Daarom is die ware verhaal van Adam en Eva se dogters verwyder.
Ons weet reeds dat die HERE 'n god van seuntjies is. Die besnydenes, ens. 'n Vrou is dubbel so lank onrein as sy 'n dogtertjie gebaar het. Ons ken hierdie reëls.
30th August 2007, 17:26 #4
Kom ons kyk verder na die teenstrydighede in die verhaal van die HERE.
Toe sê die HERE vir Kain: Waar is jou broer Abel? En hy antwoord: Ek weet nie. Is ek my broer se wagter?
Die HERE weet nie, of hy gee voor om nie te weet nie. Besluit self.
Kain word gedoem tot 'n swerwers bestaan.
As jy die grond bewerk, sal dit sy vermoë aan jou nie meer gee nie; 'n swerwer en vlugteling sal jy wees op die aarde
Hoe is dit dan moontlik vir 'n vervloekte ewige swerwer om 'n groot stad te bou?
Die werklike blatante bedrog van die Hebreeuse skrywers kom nog.
30th August 2007, 17:29 #5
Volgens God se verhaal het Adam (mens) 930 jaar oud geword.
So was dan al die dae van Adam wat hy geleef het, negehonderd-en-dertig jaar, en hy het gesterwe.
Maar in die verhaal van die HERE...
30th August 2007, 17:40 #6
Nou dat ons die twee verhale afsondelik onder oënskou het, kan ons kyk watter van die twee weergawes in die Islamitiese Koran vervat is.
19. O Adam, vertoef u en u vrou in die tuin, en eet warvan u wil, maar nader nie hierdie boom nie, anders sal u tot die onregverdiges behoort.
Uit hierdie gedeelte is dit duidelik dat die Koran die weergawe van die HERE se verhaal weergee. Natuurlik sal dit so wees. Die HERE staan onder die Islamiete bekend as Allah en aan die Israeliete as Jahweh.
30th August 2007, 17:50 #7
Die verhaal van die HERE/JahwehAllah beweer die volgende in Genesis 4:26.
En ook vir Set is 'n seun gebore, wat hy Enos genoem het. Toe het hulle die Naam van die HERE begin aanroep.
Maar volgens Eksodus 6:2 & 3 is dit nie moontlik nie omdat die naam HERE toe nie bekend was nie. Dit is nou volgens die HERE se eie woorde.
As ons aanvaar dat die HERE sê dat sy naam nie voor Moses bekend was nie, beteken dit dat alle verhale in Genesis onder die naam van die HERE onder verdenking is.
Teen hierdie tyd behoort dit duidelik te wees dat die HERE-verhaal in Genesis terugwerkend en valslik met die oorspronklike verhaal van God geplooi is.
Indien die twee verhale as sulks aangebied was, sou daar nie 'n probleem wees nie. Die skrywers het die twee weergawes egter doelbewus as een probeer aanbied.
30th August 2007, 17:59 #8
Wie ookal gedink het dat "cut & paste" in die 20 ste eeu ontdek is, moet hiervan probeer sin maak.
Hier het ons te make met die vervlegting van twee verhale. Die oorspronklike verhaal van God en die latere verhaal van die HERE/Jahweh/Allah se skrywers.
Kyk nou objektief hierna en oortuig jouself dat dit nie twee verhale is wat op bedrieglike wyse vervleg is nie.
Volgens die HERE/Jahweh/Allah se verhaal gaan 14 voëls en rein diere op die ark.
Volgens God se verhaal slegs 2 van elk.
Hoekom soveel meer in die HERE se verhaal. Die HERE hou van die reuk van vleis wat brand. Die ekstra diere gaan vir die offerande.
In teenstelling met die HERE, is God is nie 'n God van offerande nie, daarom is twee van elke spesie genoeg.
Hoe kon Noag onderskei tussen rein en onrein diere. Hy kon nie want daardie onderskeidende reëls is eers in Levitikus 11 aan Moses en A'aron gegee. Dit is dus duidelik dat die HERE se verhaal terugwerkend ingevleg is.
31st August 2007, 10:47 #10
Die vloedverhaal van God vorder in Genesis 8:5 tot in die tiende maand. Die ark het reeds op die Ararat gestrand en die bergtoppe is sigbaar. Hiervandaan gaan die ark nie verder beweeg nie. Noag-hulle kan maar uitklim. Daar is geen nodigheid om 'n kraai en duiwe te stuur om droë grond te soek nie. Maar o weë, in die volgende vers is ons treug by dag 40. Hoe nou?
Die HERE se verhaal is in die volgende vers ingevoeg en daarom is ons weer terug by die veertigste dag. Die HERE se verhaal vorder tot vers 13 wanneer die aarde droog is in die 601 ste jaar. Hierdie verhaal onderbreek homself telke male om van die een weergawe na die volgende te spring.
Vanaf vers 14 tot vers 22 is daar vers vir vers, om die beurt, uit die twee verhale "gespoeg en plak". Vers 20, 21 en 22 behoort aan die HERE. Hier word die eksta diere waarvoor die HERE se verhaal voorsiening maak, geoffer. "En die HERE het die lieflike geur geruik."
In die weergawe van God is geen offerande ter sprake nie. Dit is in ooreenstemming met Jesus se waarskuwing in Matthéüs 12:7:
Maar as julle gewet het wat dit beteken: Ek wil barmhartigheid hê en nie offerande nie, sou julle die onskuldiges nie veroordeel het nie.
Watter weergawe van hierdie twee verhale sou in die Koran van die Islamiete vervat wees?